**Ministerstvo investícií, regionálneho rozvoja a informatizácie SR**

**Zápisnica z online zasadnutia pracovnej skupiny**

**„Partnerstvo pre politiku súdržnosti 2020+“**

**z 1. apríla 2022**

**Koordinačné stretnutie o stave prípravy Programu Slovensko**

**Zasadnutie/stretnutie viedol:**

za Program Slovensko, MIRRI SR: J. Ridzoň (GR), M. Drotár (RO)

**Priebeh:**

Stretnutie otvorili GR Ridzoň a RO Drotár. Cieľom stretnutia bolo informovanie členov PS o pokroku v príprave a aktuálnom stave Partnerskej dohody 2021 – 2027 (PD) a Programu Slovensko (PSK). Pán Ridzoň prezentoval aktuálne informácie podľa prezentácie, ktorú zasielame členov pracovanej skupiny (PS) spolu s týmto zápisom.

**Základné body prezentácie:**

* **Míľniky v príprave PSK.** Predpokladaný dátum schválenia PD vládou SR je 6. apríla 2022. 11. apríla 2022 je predpokladaný termín predloženia PSK do MPK. Očakávame, že partnerské konzultácie sa budú konať v týždni od 20. do 22. apríla 2022. Platí, že PSK musí byť predložený EK cez SFC do 3 mesiacov od predloženia PD EK cez SFC.
* **Rozdelenie alokácií PSK.** Priorizovanie investícií PSK bolo v úvodnej fáze vykonané na základe kombinácie metodiky MIRRI (50% váha, 8 kritérií) a MF SR (50% váha, 7 kritérií). Podrobne v priloženej prezentácií.
* **Hlavné pripomienky EK k návrhu PSK z 10. decembra 2022** (pozri priloženú prezentáciu)**.**
* **Hlavné príčiny zmeny v alokáciách PSK medzi verziami z decembra 2021 a marca 2022:** 
  + zmysluplná pomoc Marginalizovaným rómskym komunitám
  + transfery medzi fondami (10 % presun z ERDF a 2 % z ESF+ do Kohézneho fondu) a regiónmi (5 % presun do projektov nadregionálneho významu v Bratislavskom kraji)
  + väčší dôraz na kombináciu finančných nástrojov (návratná forma pomoci)
  + riešenie dôsledkov vojny na Ukrajine (znižovanie energetickej závislosti EÚ + integrácia utečencov)
  + zásadné pripomienky EK k Programu Slovensko týkajúce sa nízkej úrovne alokácie vyčlenenej na zelené opatrenia a verejnú dopravu
  + zásadné požiadavky územnej samosprávy vo vzťahu k využitiu nástroja ITI
* **Indikátory PSK.** V spolupráci s 20-timi sekciami a 3 nezávislými expertmi vznikol systém národných definícií merateľných ukazovateľov – východisko z EÚ legislatívy. Dokument obsahuje karty všetkých merateľných ukazovateľov, ktoré zahŕňajú transparentné podmienky pre naplnenie merateľného ukazovateľa so zapracovaním národných špecifík, t.j. jednotné definície na jednom mieste pre všetky SO, žiadateľov, prijímateľov. Počet indikátorov je asi tretinový v porovnaní s PO 2014 – 2020.
* **Proces strategického environmentálneho hodnotenia (SEA) k PSK** (pozri priloženú prezentáciu)**.**

**Diskusia:**

**Mojžiš, ÚSVROS:** Prosba o upresnenie termínu MKP a partnerských konzultácií k PSK.

* MPK k PSK bude trvať štandardne 10 pracovných dní. Pravdepodobný termín na spustenie MPK je 11.4.2022. Predpokladáme, že lehota 3 mesiace na predloženie PSK cez SFC na EK od predloženia PD cez SFC na EK, táto lehota by mohla začať plynúť od 8. marca 2022. Diskusia k PO4 začne skôr, a to pod vedením ministerstva práce, ministerstva školstva a splnomocnenca pre MRK už budúci týždeň, t.j. od 4. do 8. apríla 2022.

**Kopišová, UMS:** 1. otázka: Alokácia k PO5 sa znižuje ako sa to prejaví v alokáciách ITI? 2. otázka: Akým spôsobom je plánované zapracovanie a komunikovanie zmien na základe pripomienok samosprávy?

* 1. Zmena v PO5, zníženie alokácií tohto cieľa nebude mať dopad/zníženie na ITI alokácie. Zníženie alokácie v PO5 je spôsobené najmä presunom aktivity na obnovu národných kultúrnych pamiatok do PO4 na základe pripomienky EK.
* 2. Cieľom je navýšenie počtu aktivít/opatrení, ktoré budú v rozhodovacej pôsobnosti samospráv. Počet týchto aktivít bol navýšený na 37. Ohľadom alokácií ITI, momentálne pracujeme na prípadných zmenách v alokáciách. Zmeny budú následne prerokované so zástupcami samospráv.

Usilujeme o rýchle schválenie PD a PSK, aby sme umožnili spustiť investície a zároveň rátame s potrebou revízií PSK počas jeho implementácie.

**Skacelova, ŽSK:** Nebolo by vhodné uskutočniť najprv konzultácie s partnermi a následne MPK k PSK?

* Z časti sa to deje, t.j. k PO4 bude partnerský dialóg na nasledujúci týždeň (od 4. apríla 2022). Partnerský dialóg nenahrádza rozporové konania, t.j. počas MPK budeme v rámci partnerského dialógu podrobnejšie prezentovať text PSK, ktorý Vám poskytneme so sledovaním zmien v porovnaní s decembrovou verziou PSK.

**Machajdiková:** 1. Očakávate, že na konzultáciách budú môcť partneri predkladať aj pripomienky, ktoré budú zohľadnené v PSK? 2. Keď bude iba jeden program, akým spôsobom sa ošetria prípadné pozastavenia programu, ktoré poznáme zo súčasného PO? Sú niekde uvedené podmienky financovania a záväzky v tomto ohľade pre SR?

* 1. V rámci partnerského dialógu bude možné predkladať pripomienky, ktoré budú zohľadnené v PSK obdobným spôsobom ako pripomienky z MPK.
* 2. Áno pri jednom programe existuje riziko, že budú pozastavené investície. V takom prípade bude SR musieť znášať dôsledky, pričom je to na vyjednávaniach, ktoré časti budú pozastavené. V prípade pozastavenia programu, alebo niektorých jeho častí nie je ohrozené financovanie prijímateľov, keďže tieto záväzky preberá SR. Záväzky SR ako aj miery spolufinancovania sú definované v stratégii financovania.

**Arbe, Svetová banka:** Ako sa pracuje s myšlienkou integrácie alokácií MRK pod jednu autoritu? Uvažuje sa nad podobným riešením ako v prípade JTF, ktorý má osobitnú alokáciu a špecifický ciel?

* V podpore došlo k navýšeniu alokácie a nastaveniu miery spolufinancovania na 0% pre prijímateľa. Áno, usilujeme o to, aby podpora MRK bola pod jednou autoritou, téma ešte nebola definitívne uzavretá.

**Krajčirová, PMU:** Ako sa ráta s pravidlami štátnej pomoci, resp. minimálnej pomoci: V PSK chýba zmienka o vyhodnocovaní týchto pravidiel?.

* Ďakujeme za pripomenutie tejto dôležitej témy. V tomto PO to nie je povinná náležitosť v PSK. Samozrejme tieto podmienky sa budú uplatňovať. Sme pripravení do PSK zakomponovať aj toto špecifikum. V prípade potreby budeme kontaktovať PMU ohľadom vhodnej formulácie do PSK.

**Sirotka, SAMP:** Hrozí, že sa náklady budú meniť, resp. zvyšovať (inflácia a celkové zdražovanie surovín). Ako sa pracuje s touto možnosťou. Ráta sa s budúcou revíziou?

* Ďakujeme za otvorenie tejto témy. Je to podstatný aspekt, ktorý ovplyvní implementáciu PSK. Prosíme pri prechádzaní PSK o pozornosť na nastavené merateľné ukazovatele, ktoré vypovedajú o tom čo je zaviazaná SR za použitie daných prostriedkov dosiahnuť.

**Mojžiš, USVROS:** Prosíme o zosumarizovanie základných procesných krokov do správy na členov PS.

* Áno, samozrejme, pošleme.

**Istvan:** Mohla by byť niekedy samostatná prezentácia o výsledkoch štúdie uskutočniteľnosti k ďalšiemu rozvoju IT systémov?

* Odkážeme túto prosbu kolegom, ktorí sa venujú digitálnym oblastiam.

**Machajdiková:** Prosíme o informovanie o začatí MPK ku PSK a o nahratí PD do SFC.

* Áno, budeme Vás informovať.

**Zhrnutie a záver stretnutia:**

* Ďakujeme za diskusiu. Pošleme Vám zápis zo zasadnutia/zápisnicu. Budeme Vás informovať o pokroku v PSK aj o ďalších krokoch.